Nummi-Pusula

Nummi-Pusula on entinen Suomen kunta. Sen alue sijaitsee Uudenmaan maakunnan luoteisosassa. Kunta muodostettiin 1981 Nummen ja Pusulan kunnista. Kunta lakkautettiin 1. tammikuuta 2013, jolloin Nummi-Pusula ja Karjalohja liitettiin Lohjaan. Kunta oli yksikielisesti suomenkielinen ja siellä asui ennen kuntaliitosta  ihmistä., ja sen pinta-ala oli  km², josta  km² on vesistöjä. Väestötiheys oli  asukasta/km².

Nummi-Pusulan naapurikunnat ennen kuntaliitosta olivat Karkkila, Lohja, Salo, Somero, Tammela ja Vihti. Entisiä naapurikuntia olivat Lohjan kaupunkiin vuonna 1997 liitetty Lohjan kunta, samoin Lohjaan vuonna 2009 liitetty Sammatti sekä Saloon vuonna 2009 liitetyt Kiikala ja Suomusjärvi.

"Luonnollisesti lähellä" oli kunnan motto.

 Luonto
pienoiskuva|Kivijärven rantamaisemaa.|vasen
 Maisemat 
Nummi-Pusula on mäkistä maastoa, pääosin viljelymaisemaa. Moreeni- ja kalliopohjaisten metsäalueiden välissä on viljavia savimaita ja yli 80 järveä.Luonto Nummi-Pusulan matkailuneuvonta Suomen maisemamaakunnista Nummi-Pusulan eteläosat Nummella ja Pusulassa luetaan Kiskon–Vihdin järviseutuun ja pohjoisosat Pusulassa Tammelan ylänköseutuun. Kunnan eteläosaa hallitsevat suurine harjumuodostumineen toinen salpausselkä ja lännessä Leppäkorvessa kunnan alueelle ulottuva kolmas salpausselkä, joiden väliin jää moreeni- ja kallioselänteitä ja saven tai hiedan täyttämiä viljelylaaksoja. Pohjoisosa on karua, moreenipeitteistä ja runsasjärvistä vedenjakajaseutua, jonka korkein kohta Lövkullanmäki kohoaa 162 metrin korkeuteen.Pyykkönen 1983:166–167.

 Vesistöt 
Suomen vesistöaluejaossa pääosa entisestä Nummi-Pusulasta kuuluu Karjaanjoen vesistöalueeseen ja tämän sisällä edelleen Lohjanjärveen laskevan Nummenjoen ja sen sivujoen Pusulanjoen valuma-alueisiin. Nummen suurimpia järviä ovat Nummenjokeen laskeva Nummen Pitkäjärvi, jonka rannalla on Nummen kirkonkylä, sekä Lohjanjärveen laskeva Valkerpyynjärvi.Suomenmaa 1973: 389. Pusulan eteläosan suurin järvi on Pusulanjokeen laskeva Pusulanjärvi eli Jäämäjärvi, jonka rannalla on Pusulan kirkonkylä. Pusulan metsäisessä pohjoisosassa järviä on runsaasti. Nummenjoen latvajärviä näistä ovat muiden muassa Arimaa, Särkijärvi, Kivijärvi ja Patamo. Pusulanjoen vesireittiin kuuluvista kunnan pohjoisosan järvistä suurimpia ovat Heinjärvi, Salovesi, Saarijärvi, Antiainen, Saukonpää, Jäljänjärvi, Kolmperse, Vahermajärvi, Tarkeelanjärvi, Tämäkohtu, Rausjärvi, Karisjärvi, Heinästenjärvi ja Löytty.Suomenmaa 1976: 294. Karjaanjoen vesistön suurista järvistä kunnan aluetta koskettavat kaakossa Nummella sekä Lohjanjärvi että Hiidenvesi. Pohjoisella vedenjakajalla Pusulassa kunnan rajoille osuvat pieniltä osiltaan Kokemäenjoen vesistöön kuuluvan Loimijoen vesireitin latvajärvet Liesjärvi ja Salkolanjärvi.

 Suojeltuja ja arvokkaita kohteita 
Pusulan Keräkankare ja Kylmälähde kuuluvat valtakunnalliseen harjujensuojeluohjelmaan. Viisi lintujärveä muodostaa yhteisen Natura-kohteen Nummi-Pusulan lintuvedet.Nummi-Pusulan lintuvedet Ympäristökeskus Muita Natura-kohteita ovat Haukkamäki, Myllymäki ja Lintukiimanvuori sekä Hyyppärän harjualue.Natura 2000 -ohjelman alueet Uudenmaan liitto Valtakunnallisesti arvokkaisiin maisema-alueisiin kuluu Nummenjoen–Pusulanjoen viljelylaakso.

 Historia 
pienoiskuva|Kartta Lohjan kaupungin kuntaliitoksista. Nummi ja Pusula yhdistyivät vuonna 1981 Nummi-Pusulaksi, joka liittyi osaksi Lohjaa vuonna 2013 yhdessä Karjalohjan kanssa.
Muinaisjäännösrekisterissä on 117 löytöä Nummi-Pusulan alueelta.hakuehdot: Nummi-Pusula Muinaisjäännösrekisteri 117 tietuetta NBA rekisteriportaali Niistä valtaosa on ajoitettu kivikaudelle. Tervakorvenmäen hautapaikka on varhaismetallikautinen. Pitkämäellä on mahdollisesti pronssikautisia ja Jättölässä rautakautisia jäänteitä.Muut esihistorialliset muinaisjäännökset Uudenmaan liitto
Linnanmäki Kaukelan luoteispuolella on ollut muinaislinna.Linnanmäki Rekisteriportaali NBA

Nummi oli Lohjan kappeliseurakunta, ja sillä oli oma hautausmaa 1600-luvulta asti. Vuonna 1822 rakennettiin nykyinen harmaakivinen Nummen kirkko. Pusulan kirkko valmistui 1838 ja Kärkölän kyläkirkko Pusulassa 1842.Pusulan Seurakunta Myös Pusulan vanhin hautausmaa on 1600-luvulta.Pusulan kirkkojen historiaa Pusulan Seurakunta

Nummi erosi emäpitäjästään Lohjasta vuonna 1843 ja Pusula vuonna 1862Suomen kunnat: Pusula Pusula. Kunnat yhdistyivät vuonna 1981 Nummi-Pusulaksi.

Nummi-Pusulasta on löydetty useita vanhoja terva- ja hiilimiiluja. Pusulanjärven ympäristöstä on louhittu kalkkia, ja siellä oli kalkkipolttimo 1600-luvulla.Sohlbacka Kalkkiuuni Rekisteriportaali NBA Böhlessä eli Pyölissä on toiminut rautakaivos 1800-luvulla.Böhle: Historiallinen rautakaivos Nummi-Pusulassa. Rekisteriportaali NBA Jokisaaressa on ollut vielä vanhempi saha.Jokisaari Rekisteriportaali NBA Pusulan Arimaalla toimi vuosina 1864–1918 Ariman lasitehdas.

Valtakunnallisesti arvokkaita rakennettuja kulttuuriympäristöjä kunnassa ovat Nummen kirkonkylä ja Pusulan Kärkölässä sijaitseva Myllymäen torppa.

 Taajamat ja kylät 
pienoiskuva|Nummen kirkko.
Nummi-Pusulassa oli kylien lisäksi kolme taajamaa: Nummi, Pusula ja Saukkola.Nummi-Pusulan kunta (kunnan kotisivu)
Maakuntakaavan kyläverkon tarkistuksessa 2011 esitettiin että Ikkala ja Koisjärvi säilyvät edelleen maakuntakaavassa määriteltyinä kylinä, mutta Marttila, Leppäkorpi, Loukku, Järvenpää, Hyrsylä, Tavola ja Hyönöla menettävät kylästatuksensa maakuntakaavassa. Varsinaisia maarekisterikyliä kunnassa oli Nummen alueella 39 ja Pusulan alueella 21.

 Nummen kylät 
Haarla, Hakula, Heijala, Heimola, Huhti, Hyrsylä, Hyvelä, Immola, Jakova, Järvenpää, Jättölä, Korkianoja, Kovela, Leppäkorpi, Luttula, Maikkala, Maskila, Mettula, Miemola, Millola, Mommola, Mäntsälä, Nummi, Näkkilä, Oinola, Oittila, Pakkala, Pälölä, Raatti, Remala, Retlahti, Röhkölä, Salo, Saukkola, Sierla, Sitarla, Tavola, Varttila, Vivola.

 Pusulan kylät 
Ahonpää, Hattula, Hauhula, Herrala, Hirvijoki, Hyrkkölä, Hyönölä, Ikkala, Karisjärvi, Kaukela, Koisjärvi, Kärkölä, Marttila, Mäkkylä, Pusula, Radus, Seppälä, Suomela, Uusikylä, Viiala, Vörlö.

 Palvelut 
Nummi-Pusula perusti yhdessä Karkkilan ja Vihdin kanssa perusterveydenhuollon ja sosiaalitoimen kuntayhtymän "Perusturvakuntayhtymä Karviainen".Karviainen Perusturvakuntayhtymä

Kunnassa oli viisi alakoulua (Hyrsylä, Ikkala, Koisjärvi, Oinola ja Pusula), sekä yksi yläkoulu ja lukio Oinolassa.

Entisen kaksoiskunnan alueella on ekopisteitä, jätepisteitä ja Pusulan jäteasema. Metalliromua ja ongelmajätettä keräävät kiertävät keräysautot.Jätehuolto Nummi-Pusula

Lankapuhelimien suuntanumerona oli Nummella 019 ja Pusulassa 09.

 Elinkeinoelämä 
Nummi-Pusula oli Uudenmaan maatalousvaltaisin kunta, vuonna 2005 kuntalaisista lähes kymmenesosa työskenteli maa- ja metsätaloudessa. Yrittäjiä oli kuntalaisista kolmasosa. Palvelut työllistivät 56 % ja jalostus noin 30 %.Kunnan elonkeinoelämä Strategia 2015 Kunnassa toimineitä yrityksiä olivat teollisuus- ja merihydrauliikkaan erikoistunut Nurmi Hydraulics Oy, painesäiliöitä ja pumppuja valmistanut PumppuLohja, rakennustarvikkeita valmistanut Aulis Lundell Oy ja muovitehdas Emek.Nummi-Pusulalla oli monipuolinen elinkeinorakenne Nummi-PusulaYritykset Nummi-Pusula Kauppalehti

 Tiet 
Nummi-Pusulan läpi kulkivat Helsingistä Turkuun johtava valtatie 1 ja Helsingistä Poriin johtava valtatie 2, joista ensin mainittu on osa Eurooppatietä E18. Matka Helsinki-Vantaan lentoasemalle on 60 kilometriä, ja sadan kilometrin säteellä on useita satamia.Nummi-Pusula sijaintipaikkana Nummi-Pusula Nykyinen, moottoritieksi rakennettu valtatie 1 kulkee lähellä kunnan etelärajaa, missä kunnan alueelle osuvat Tervakorven ja Pitkämäen tunnelit. Lähellä kunnan pohjoisrajaa Pusulan Kärkölässä kulkee valtatie 2. 

Seututeistä Lohjanharjun suunnasta Saukkolan taajamaan ja Nummen kirkonkylän eteläpuolitse Suomusjärven suuntaan johtaa seututie 110, joka ennen nykyisen moottoritien rakentamista oli osa valtatietä 1. Tästä haarautuu Pusulan Koisjärven ja Hyönölän kautta Somerolle johtava seututie 280, joka ennen nykyisen valtatien 2 rakentamista oli osa sen vanhaa linjausta Someron ja Loimaan kautta Huittisiin. Seututieltä 110 Nummen kirkonkylän kautta seututielle 280 johtaa seututie 125, Karkkilasta Pusulan Ikkalaan seututie 126 ja Ikkalasta Pusulan kirkonkylän kautta Hyönölään seututie 127. Kunnan kaakkoisreunalla seututiehen 110 yhtyy Pohjasta alkunsa saava, Karjalohjan ja Sammatin kautta kulkeva seututie 104.

Yhdysteitä ovat Nummella seututieltä 110 Nummen Saukkolassa valtatielle 25 Lohjalla  johtava yhdystie 1090, seututieltä 110 Nummen Hyrsylässä yhdystielle 1090 Nummen Vivolassa johtava yhdystie 1091, Saukkolasta Nummen Tavolan kautta yhdystielle 1070 Sammatissa johtava yhdystie 1072, Saukkolasta Nummen Hyvelän kautta seututielle 125 Nummen Jättölässä johtava yhdystie 1253, seututieltä 110 Nummen Oinolassa seututielle 125 Nummen kirkonkylässä johtava yhdystie 1251 ja seututieltä 125 Nummen kirkolle johtava yhdystie 1252.

Pusulassa yhdysteitä ovat seututieltä 110 Nummen Hyrsylässä Pusulan Koisjärven ja Vihdin Vanjoen kautta Vihdin Jokikunnalle johtava yhdystie 1223, tältä Koisjärvellä seututielle 127 Pusulan Suomelassa johtava yhdystie 1271, Pusulan kirkonkylästä seututielle 280 Pusulan Kaukelassa  johtava yhdystie 1270, Pusulan kirkonkylästä Pusulan Marttilan ja Pusulan Kärkölän kautta valtatielle 2 Pusulan Loukussa johtava yhdystie 1280, Vihdin kirkonkylästä Vihdin Jokikunnan kautta Pusulan Ikkalaan johtava yhdystie 1224, Pusulan Marttilasta Karisjärven kautta Pusulan Ikkalaan johtava yhdystie 1282 sekä Langista seututiellä 282 Someron rajalla Pusulan Hauhulan kautta Pusulan Marttilaan johtava yhdystie 1281.pienoiskuva|Pusulan kirkko.

 Väestö 
Nummi-Pusulan väestö lisääntyi ja ikääntyi. Tilastokeskus ennusti väkiluvun kasvavan vuosina 2006–2020 lähes neljälläsadalla hengellä. Kasvun moottorina alueella on pääkaupunkiseudun läheisyys. Nummi-Pusula oli myös suosittu mökkikunta: kunnassa oli lähes yhtä paljon vapaa-ajan asuntoja kuin vakituisia asuntoja.

Nummi-Pusulassa väestön koulutustaso on alhaisempi kuin muualla Uudellamaalla: korkeakoulutettujen osuus on keskimääräistä pienempi, peruskouluun opintonsa lopettaneiden osuus suurempi kuin muualla.Väestön koulutustaso, Uusimaa 2009 Uudenmaan liitto

 Politiikka 

Vuonna 2008 valitussa Nummi-Pusulan viimeisessä valtuustossa suurin puolue oli Keskusta, joka sai seitsemän valtuutettua. Elokuussa siitä erosi kaksi, joista yksi siirtyi kokoomukseen ja toinen perusti oman ryhmän. Kokoomuksesta puolestaan lähti keväällä omille teilleen kaksi edustajaa, joten sille jäi neljä paikkaa. Sosiaalidemokraateilla oli viisi paikkaa, samoin sitoutumattomien yhteislistalla. Vasemmistoliitolla oli kaksi edustajaa, mutta toinen siirtyi omaan ryhmään. Vihreät, kristillisdemokraatit ja perussuomalaiset (sittemmin oma sitoutumaton ryhmä) saivat kukin yhden valtuutetun. Valtuustossa oli yksitoista ryhmääNummi-Pusula – Uusi valtuusto YLE kuntavaalit 2008Pääkirjoitus, Ykkössanomat 1.9.2011 sivu 2

Vuonna 2009 kunnanhallitus päätti perustaa kuntaan mökkiläistoimikunnan hoitamaan yhteyksiä kesäasukkaiden ja kunnan palveluiden välillä.Nummi-Pusulan mökkiläistoimikunta Nummi-Pusula

 Liittyminen Lohjaan 
Nummi-Pusula aloitti tammikuussa 2011 kuntaliitosneuvottelut Lohjan kanssa. Neuvotteluihin lähti mukaan myös Siuntio, mutta alustavasti mukana ollut Inkoo luopui hankkeesta.http://yle.fi/alueet/helsinki/2011/01/lohjan_seudun_kunnat_lyomassa_hynttyita_yhteen_2287196.html, luettu 14.1.2011

Marraskuussa 2011 Nummi-Pusulan ja Siuntion valtuustot päättivät liittymisestä Lohjaan vuonna 2013.Siuntio ja Nummi-Pusula päättivät liittyä Lohjaan Helsingin Sanomat 9.11.2011 Kolme siuntiolaista teki päätöksestä valituksen Hallinto-oikeuteen, joka kuitenkin hylkäsi valitukset huhtikuussa 2012 ja myös toimenpanokielto kumottiin. Valitukset kaatuivat äänin 2–1, mutta valittajat vievät asian vielä korkeimpaan hallinto-oikeuteen. Kuntaliitosta päästiin jatkamaan, ja valtioneuvosto teki sittemmin kuntaliitospäätöksen, ja liitos toteutui vuoden 2013 alussa.Ylen uutiset viitattu 5.4.2012 

Vuoden 2013 alussa toteutuneessa liitoksessa Lohjaan liittyivät Nummi-Pusula ja Karjalohja.

 Kulttuuri 
Luettelo kotiseutukirjailijoista tuntee viisitoista kirjoittajaa, joilla oli yhteyksiä Nummi-Pusulaan. Helvi Hämäläinen oli Somerniemen lisäksi sidoksissa Pusulan Arimaan.Helvi Hämäläinen Nummi-Pusula Elias-kirjailijat Hannu Mäkelä oli aluksi kesäasukas, mutta muutti myöhemmin pysyvästi paikkakunnalle.Hannu Mäkelä Nummi-Pusula Elias-kirjailijat

 Murre 
Nummi-Pusulan alueella puhutun kielen perustana on Länsi-Uudenmaan murre, joka kuuluu lounaisten välimurteiden itäryhmään. Nummen ja Pusulan murteet muodostavat yhdessä Karjalohjan, Lohjan, Vihdin, Sammatin, Karkkilan ja Pyhäjärven kanssa uusmaalaisten murteiden läntisen puoliskon eli Vihdin ryhmän.

 Ruokakulttuuri 
Nummi-Pusula kuuluu ruokakulttuuriltaan uusimaalaiseen alueeseen. Perunanviljelyn yleistyttyä perunaa on hyödynnetty laajasti muun muasssa valmistamalla perunamakkaraa ja perunapuuroa. Uusimaalaiseen ruokakulttuuriin kuuluvat rosollit, piimäjuustot ja laatikot. Uusimaalaiseen ruokakulttuuriin kuuluu myös marjaviinituotanto, puutarhamarjat ja niistä tehdyt jalosteet. Nummi-Pusulan pitäjäruoiksi nimettiin 1980-luvulla mannaryynilaatikko, perunamakkara, perunalimppu, marjasoppa ja Serafiina Puh -sokerikakku.Kolmonen, Jaakko 1988. Kotomaamme ruoka-aitta: Suomen, Karjalan ja Petsamon pitäjäruoat, s. 59. Helsinki: Patakolmonen Ky.

 Urheilu 
Pusulassa toimii Alhovuoren laskettelukeskus. Urheilukenttiä on neljä: Nummi, Pusula, Ikkala ja Saukkola.Harrastaminen ja retkeily Nummi-Pusula

Urheiluseura Nummen Kipinä on perustettu vuonna 1912. Se järjestää yleisurheilu-, maastojuoksu- ja hiihtotapahtumia.Nummen Kipinä Pusulan Urheilijoiden tärkein laji on hiihto.Pusulan Urheilijat -58

Saukkolan Pallossa pelataan jalkapalloa ja kaukalopalloa.FC Saukkolan Pallo ry.

Menestynein nummilainen urheilija on ollut Amsterdamin kisojen olympiamitalisti, kestävyysjuoksija  Martti Marttelin.Martti Marttelin Tilastopaja

 Nähtävyyksiä 
Suuri osa entisen Nummi-Pusulan matkailutarjonnasta keskittyy alueen maanviljelyksen historiaan: siellä on meijerimuseo, traktorimuseo ja museoitu mylly. Myös kyläkauppamuseo sekä Nummen ja Pusulan kotiseutumuseot kertovat omalta osaltaan elämästä maaseudulla.Nummi-Pusula Länsi-Uudenmaan museot Museoiden lisäksi luonto ja maisemat ovat matkailun vahvuuksia ja tarjoavat puitteet sienestykseen, marjastukseen ja kalastukseen.Nähtävyydet Nummi-Pusula

 Nummen harmaakivikirkko vuodelta 1822
 Pusulan kirkko vuodelta 1838
 Kärkölän kyläkirkko vuodelta 1842
 Kovelan traktori- ja käsityömuseo, Nummi
 Töllin mylly- ja voimala-alue, Pusula
 Myllyniemen matkailutilan hirsimylly, Saukkola
 Ahjonsuun kyläkauppamuseo
 Nummen kotiseutumuseo

 Pusulan kotiseutumuseo
 Alhovuoren urheilukeskus on laskettelukeskus Ikkalassa
 Hyrsylän Mutka, Aira Samulinin rajakarjalaistyylinen hirsitalo
 Koisjärven mänty ja "disko"
 Kasvihuoneilmiö, valtatien varrella oleva kahvila, putiikki.
 Lahjahovi, valtatien vieressä sijaitseva ravintola, putiikki.

 Tunnettuja paikkakuntalaisia 
 Veikko Ennala, toimittaja, vietti lapsuutensa Pusulassa
 Pentti Hiidenheimo, kansanedustaja, toimi maanviljelijänä Nummella
 Esa Härmälä, maa- ja metsätalousalan vaikuttaja, syntynyt Pusulassa 
 Juhani Leppälä, kansanedustaja, ministeri, syntynyt Nummella
 Hannu Mäkelä, kirjailija, syntynyt Helsingissä
 Kaarle Ojanen, valtiopäivämies ja kansanedustaja, toimi maanviljelijänä Nummella
 Esa Saario, näyttelijä, syntynyt Nummella
 Aira Samulin, tanssija
 Ruben Stiller, toimittaja ja juontaja, syntynyt Nummella 
 John O. Virtanen, konsuli, suomalaisen kulttuurin tunnetuksi tekijä Yhdysvalloissa, syntynyt Pusulassa

 Lähteet 
Pyykkönen, Teijo: Nummi-Pusula. Teoksessa: 
Nummi. Teoksessa: 
Pusula. Teoksessa: 

Viitteet

 Aiheesta muualla 

*
Luokka:Seulonnan keskeiset artikkelit